Vas Vármegyei SZC Nádasdy Tamás Technikum és Kollégium
beiskolázási tájékoztatója 

a 2027-2028-es tanévre

NÁDASDYS – ismert fogalom az iskolában végzett tanulók körében; érzések, valahová való tartozás, emlékek, sikerek és kudarcok kötődnek hozzá.

NÁDASDYS – büszkén viselik pólójukon mai diákjaink sportversenyeken, rendezvényeken.

NÁDASDYS lehet mindenki, aki iskolánkat választja, amikor középiskolai tanulmányait megkezdi.

Mi teszi ezt az alig több, mint fél évszázados iskolát vonzóvá? Talán a korábban itt végzett tanulók emlékei, a jelenlegi diákok élményei, a versenyeken elért eredmények, a békés környezet és a családias hangulat.

Technikum
(5 éves képzés)

Informatika és távközlés ágazat

lehetséges kimenet:

- szoftverfejlesztő- és tesztelő
Gazdálkodás és menedzsment ágazat

lehetséges kimenet:
- pénzügyi-számviteli ügyintéző

Specializált gép és járműgyártás ágazat

lehetséges kimenet:
- mechatronikai technikus
Szakképző iskola

(3 éves képzés)

Gépészet ágazat

lehetséges kimenet:
- szerszám- és készülékgyártó:

Specializált gép és járműgyártás ágazat

lehetséges kimenet:
- mechatronikus karbantartó

Szakképző iskola

(4 éves képzés)

Gépészet ágazat

lehetséges kimenet:
CNC programozó 

A Vas Vármegyei Szakképzési Centrum Nádasdy Tamás Technikum és Kollégium több szakma megszerzésének lehetőségével, tágas kollégiummal, tartalmas programokkal várja leendő diákjait.

Választható szakjaink részletes bemutatása:
Technikum:

Általános tudnivalók:

- 5 évig tartó közismereti és szakmai képzés

- 10. évfolyamig átjárhatóság akár másik iskolatípusba is

- Érettségi és szakmai bizonyítvány

- Ösztöndíj (8000-59000 Ft) vagy min. 100000 Ft munkabér minden tanulónak

- Duális képzés

- Könnyebb bejutás a szakirányú felsőoktatásba

Érettségit adó szakképzéseink:
Informatika és távközlés ágazat

* Jelentkezési kód: 0612 *

 A szoftverfejlesztő és –tesztelő: 

• Internet alapú szolgáltatást tervez, webáruházat készít
• Programoz többféle programozási nyelven (pl. Java, PHP, C#)

• Különböző programok készít el
Gazdálkodás és menedzsment ágazat

* Jelentkezési kód: 0611 *

A pénzügyi-számviteli ügyintéző 
• Pénzügyi, költségvetési tervezést végez, hitelkérelmeket összeállít, elbírál.
• Értékpapír-, valuta- és devizaműveletek ügyvitelét bonyolítja le 

• Adónyilvántartást és –bevallást készít
Specializált gép és járműgyártás ágazat

* Jelentkezési kód: 0613 *

A mechatronikai technikus

• - Vezérléseket készít, javít üzembe helyez

- Gépészeti rendszereket szét- illetve összeszerel

- Berendezések szoftvereit kezeli és futtatja
Szakképző iskola:

Általános tudnivalók:

Időtartama 3 vagy 4 év

Ösztöndíj (16000 -59000 Ft ) vagy min. 100000 Ft munkabér minden tanulónak

Duális képzés

Szakmai bizonyítvány 

Technikusi szakma könnyebb megszerzése

Érettségi +2 év alatt
Gépészet ágazat

 A szerszám- és készülékgyártó  * Jelentkezési kód: 0624 *

• Fémes és nemfémes anyagokat kézi és gépi megmunkálási eljárásokkal formál
• Forgácsoló szerszámgépeken (eszterga, maró, stb.) precízen dolgozik
• Kész szerszámokat és készülékeket beüzemelni, tart karban, javít
A CNC programozó  * Jelentkezési kód: 0625 *

• Szerszámtervet készít CNC megmunkáláshoz
• Alkatrészeket esztergálással, köszörüléssel, marással gyárt
• Megmunkáló programokat ír, tesztel, javít és futtat
Specializált gép és járműgyártás ágazat

* Jelentkezési kód: 0623 *

A mechatronikus karbantartó

· Hajtóműveket, tengelykapcsolókat, csapágyakat szerel
· Hajtástechnikai berendezéseket szerel
· Kopást, holtjátékot ellenőriz
Büki telephely
Technikum

Vendéglátás és turizmus ágazat 
választható szakma:
 A turisztikai technikus (szállodaszervező szakirány) * Jelentkezési kód: 0619 *
- Részt vesz a szálloda napi üzemeltetésében

- A vendégekkel kapcsolatot tart,igényeiket kezeli, megoldja

- Programokat szervez, illetve azokat értékesíti

- Recepciós feladatokat ellát
Szakképző iskola

Választható szakmák:
 pincér-vendégtéri szakember szakács 

   *  Jelentkezési kód: 0626 *

szakács  





    * Jelentkezési kód: 0627 *

cukrász


    


    * Jelentkezési kód: 0628 *
A vendéglátóipar Bükön, Vas megyében húzó ágazat, jól képzett szakembereket igényel. E területen iskolánk már több mint két évtizede családias légkörben, gyakorlat centrikus, magas színvonalú szakmai képzést folytat. A szakmák oktatásához korszerű tankonyha és tanétterem áll rendelkezésre. A második tanévtől külső, választott szállodai illetve vendéglátóipari egységekben zajló szakmai gyakorlattal egészül ki a duális képzés. A szakmák elsajátítását a térség legelismertebb szakemberei segítik, akik a helyi és környező szállodák vezető beosztású munkatársai. Nagy hangsúlyt fektetünk a nyelvi képzésre, elősegítve a sikeres vizsga utáni elhelyezkedést. A tanulmányok teljes ideje alatt ösztöndíjban részesülnek a diákok, teljesítmény orientáltan.

Felvételi eljárás:

Iskolánk külön felvételit nem tart. : A felvételi rangsorolás a 7. osztály év végi és a 8. osztály félévi matematika, magyar nyelv és irodalom, történelem, egy tanult idegen nyelv valamint az informatika/digitális kultúra tantárgyi eredményei alapján történik.
Pontegyenlőség esetén a rangsor elkészítésénél előnyben részesítjük az igazoltan hátrányos helyzetű tanulót, majd azt a jelentkezőt, akinek lakóhelye, ennek hiányában tartózkodási helye az iskola székhelyén található.

Kollégiumi elhelyezés lehetősége: 

Az iskolával egy udvaron elhelyezkedő kollégium épületében minden igénylő számára tudunk helyet biztosítani.

A sajátos nevelési igényű tanulókra vonatkozó információk: 

Az iskola Szakmai Programjában szerepel a sajátos nevelési igényű tanulók ellátása.

A beilleszkedési, tanulási, magatartási nehézséggel küzdő tanulókra vonatkozó szabályok:

Az iskola Szakmai Programjában szerepel a beilleszkedési, tanulási, magatartási nehézséggel küzdő tanulók ellátása.

Az intézmény alapadatai:

Vas Vármegyei  Szakképzési Centrum Nádasdy Tamás Technikum és Kollégium 

9735 Csepreg

Rákóczi u. 13-15.

Tel. / Fax: 94/565-040

OM: 203062 ill. technikai szám: 520460 (KIR-ben ezt kell megadni)
E-mail: csepreg@ntszki.hu

Web: www.ntszki.hu
facebook: NádasDyák és Nádasdy Tamás Technikum és Kollégium

A turizmus- vendéglátás ágazatra jelentkezők számára a Büki Szakképző Iskola közvetlen elérhe-tősége:  9737 Bük, Eötvös u. 1-3.

